ΒΙΟΓΡΑΦΙΚΟ

Πτυχιούχος της Ιατρικής Σχολής ΕΚΠΑ

Διδάκτωρ Ιατρικής Σχολής ΕΚΠΑ

Εργάσθηκα σαν ειδικευμένος ορθοπαιδικός αρχικά στην Ορθοπαιδική Κλινική του Νοσοκομείου Παίδων «ΑΓΙΑ ΣΟΦΙΑ», Αθήνα και στη συνέχεια από το 1987 ως ιατρός ΕΣΥ στη Β΄ Ορθοπαιδική Κλινική του Νοσοκομείου Παίδων «Π. & Α. ΚΥΡΙΑΚΟΥ», Αθήνα. Από το 2006 μέχρι το τέλος του 2015 υπηρέτησα στη θέση Συντονιστή Διευθυντή της Κλινικής. Από το 2016 ιδιωτεύω ως επικεφαλής Παιδοορθοπαιδικής Κλινικής στο Ιατρικό Κέντρο Αθηνών

Αντικείμενα ειδικού ενδιαφέροντος είναι η Εγκεφαλική Παράλυση και οι Νευρομυικές Παθήσεις, η Ανάλυση Βάδισης και Κίνησης και η Ορθοπαιδική Επανορθωτική Χειρουργική.

Μετεκπαιδεύθηκα στη Νευρο-Ορθοπαιδική Κλινική και στο Κέντρο Ανάλυσης Βάδισης της Κλινικής (Καθηγητής J.U.Baumann) στην Πανεπιστημιακή Ορθοπαιδική Κλινική της Βασιλείας, Ελβετία (1989-1990)

Το 1991, εκπαιδεύθηκα στην εφαρμογή της μεθόδου και του συστήματος Ilizarov στο Τμήμα Ορθοπαιδικής και Τραυματιολογίας του Νοσοκομείου Λέκκο, Ιταλία.

Συνέβαλα στην οργάνωση και λειτουργία ιατρείου Ακρου Ποδός και Ηλεκτρονικού Πελματογράφου στο Νοσοκομείο Παίδων «Π & Α ΚΥΡΙΑΚΟΥ» και του «Κέντρου Ανάλυσης Βάδισης και Κίνησης» της ΕΛΕΠΑΠ (Ελληνική Εταιρεία Προστασίας Αναπήρων Παίδων) Αθηνών

Πρόεδρος ( 2012-2013) Τμήματος Ορθοπαιδικής Παίδων της Ελληνικής Εταιρείας Χειρουργικής Ορθοπαιδικής Τραυματολογίας (ΕΕΧΟΤ). Μέλος επιστημονικών εταιρειών ASAMI & ESMAC.